Source: https://handbalmagazin.ro/dinamo-a-castigat-derby-ul-cu-csm-bucuresti-dupa-ce-a-marcat-21-de-goluri-intr-o-repriza/
Timestamp: 2020-07-06 11:32:37+00:00

Document:
Dinamo a câștigat derby-ul cu CSM București, după ce a marcat 21 de goluri într-o repriză! - Handbal Magazin
Dinamo a câștigat derby-ul cu CSM București, după ce a marcat 21 de goluri într-o repriză!
07/09/2019 07/09/2019 admin	0 Comments
Dinamo București are maximum de puncte, după ce a câștigat derby-ul etapei a 2-a, scor 31-28 pe terenul echipei CSM București.
Cu Mousavi și Raul Nantes dezlănțuiți în partea secundă, campioana României a reușit să refacă un handicap de cinci goluri înregistrat la pauză (10-15). Dinamo a egalat la 21-21 în minutul 44 și a reușit apoi să marcheze alte cinci goluri consecutive, rezolvând astfel problema celor trei puncte.
Cu 31-28 la final, Dinamo a egalat CSM Focșani, CSM Bacău și Potaissa Turda în fruntea clasamentului, care la rândul lor au început sezonul cu două victorii. În schimb, CSM București a pierdut al doilea joc la rând după ce a avut un avans de cel puțin 5 goluri.
Meciul a fost destul de tensionat, mai ales în prima parte. Trei jucători, Robert Militaru, Ionuț Ramba și Amine Bannour, au fost descalificați. Kamel Alouini s-a ales cu capul spart.
Pentru Dinamo a fost ultimul test înaintea debutului în Liga Campionilor, care va avea loc pe 12 septembrie, în deplasare, cu Kadetten Schaffhausen.
Alte rezultate în etapa a 2-a:
Politehnica Timişoara – Minaur Baia Mare 28-28
Dunărea Călăraşi – Steaua 26-26
CSM Reşiţa – CSM Bacău 30-37
HC Buzău – CSM Focşani 23-28
CSM Vaslui – CSM Făgăraş 28-23
HC Dobrogea Sud Constanța – Potaissa Turda 27-32
Sursa foto: CS Dinamo
← CSM București a trecut peste „dezastrul” de la Zalău
SCM Craiova s-a distrat cu Jomi Salerno în turul 1 al Cupei EHF, manșa tur. Au marcat inclusiv portarii →

References: CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM 
 CSM